marlene jordaan | Marlene Jordaan – murphy se wet
Tag Archives: marlene jordaan
WOOV’s. Soos net ons SA-vroue kan.
Posted on Februarie 23, 2013 by Marlene Murphy Jordaan
In hierdie afgelope maand, het ek, soos bykans elke ander maand, geskryf oor kinders wat verkrag is, en oumense wat wreed vermoor is.
Hier by ons staan ‘n pastoor op die oomblik in die beskuldigdebank vir verkagting van minderjarige meisies. (Hy ontken dit).
Die land het die afgelope maand gegil en geskree, en die eggos het weerklink tot in die buiteland, toe ‘n meisie van Bredasdorp só wreed aangerand en verkrag is, dat haar binnegoed buite gehang het. Mense was siedend. Hulle het optogte gereël en betoog buite howe.
Selfs in Kroonstad, waar ek bly, het mense met plakkate buite die landdroshof betoog. ‘n handjievol, maar hulle was daar. One Billion Rising, noem hulle dit. Wêreldwye teenstand teen die geweld teen vroue en kinders.
“Want ons is nou moeg daarvoor dat ons vroue so verkrag word. Hang hulle!!! Maak hulle dood, die honde wat vroue so behandel.”
Wanneer ek ‘n plaasmoord of -aanval doen, hoor ek baie dinge wat nooit geskryf word nie. Mense se haat vir dié aanvallers loop diep, en daar word goed buite howe en op moordtonele gesê wat dalk nie vir publikasie geskik is nie.
“Ons vroue en oumense word soos honde geskiet en geslag,” skree die samelewing.
En toe gebeur Oscar Pistorius.
En skielik maak die Ware Onderdrukte en Oningeligte Vrou (WOOV) haar verskyning op die sosiale en nuuswebwerwe van Suid-Afrika. Sy park haar stofsuier in die hoek en kom sit voor die rekenaar, en diep haar regskennis, wat skuins onder haar geloofsoortuiging gestoor word, op.
Sy is die vrou wat haar plek in die kombuis en samelewing ken. En haar plek is vierkantig agter Oscar Pistorius. Sy is die een wat bo enige redelike twyfel glo dat dié man nooit sy meisie sou geskiet het nie.
Die een wie se eerste reaksie op sy vrylating op borgtog is om die Allerhoogste se naam aan te roep uit dankbaarheid, want sy het gebid daarvoor.
Die een wat sê sy het gebid dat hy vrygelaat word, want hy gaan darem nou vanaand in ‘n warm bed slaap en ‘n lekker bord kos kan eet. Soos dit hom toekom in ons patriargale samelewing, as jong viriele en onaantasbare man.
Die een wat sê dit is onmoontlik dat iemand soos hy só ‘n daad kon gepleeg het. Om ‘n ”onskuldige weerlose meisie in ‘n klein vertrekkie met vier skote uit te wis”, soos die staat aangevoer het.
Nie onse Oscar nie, want hy is OSCAR. Hy kan vinnig hardloop op blades en 80 000 mense cheer vir hom in ‘n Olimpiese Stadion.
Ons held, ons hero, ons onaantasbare, sexy, hero.
Want hierdie is SA en hierdie is ons WOOV’s, vir wie min in die lewe sin maak as só iets gebeur.
En soos een WOOV dit nou mooi gestel het: “Wat soek ‘n ongetroude meisie in elk geval oornag by Oscar?”
Soos menige Twitter-dier dit al gestel het, wil ek oor dié stelling sê: SMH*
Ek is jammer Reeva, vir die WOOV’s. Ek dink nie jy was een nie.
*Shaking My Head.
As navoegsels by my bloginskrywing, voeg ek ook sommer ZanuPF se Tweet oor die debakel by, as voorbleed van hoe ver algemene Woov’ness kan gaan. And with that I rest my case:
Posted in Ander tiksels	| Tagged afrikaans,marlene jordaan,murphy,one billion rising,oscar pistorius,reeva steenkamp	| 40 Replies
Posted on Januarie 10, 2013 by Marlene Murphy Jordaan
n Brief aan my kinders, die tweeling Jan-Willem en Lodewyk Jordaan, wat vandag hul skoolloopbaan aan Sentrale Volkskool op Kroonstad begin:
Posted in My Volksblad-rubrieke	| Tagged eerste skooldag,graad 1,marlene jordaan,murphy,murphy se wet,sentrale volkskool kroonstad,skool	| 20 Replies
Posted on Desember 30, 2012 by Marlene Murphy Jordaan
My year, 2012, consisted mostly of working. But, seeing as my work includes taking photographs, I made a collection of some of the photos I took on stories I did.
Posted in News from the Northern Free State and surrounds,weekly photo challenge	| Tagged heilbron news,koppies news,kroonstad news,marlene jordaan,murphy,northern free state news,parys news,volksblad,weekly photo challenge	| 26 Replies